Source: https://octavpelin.wordpress.com/2012/12/29/
Timestamp: 2020-08-13 12:08:00+00:00

Document:
29 | decembrie | 2012 | Octavpelin's Weblog
PRESEDINTELE PNL CRIN ANTONESCU IN CONFERINTA DE PRESA DE SAMBATA DESPRE PRIORITATILE ANULUI 2013 SI SUSPENDAREA LUI TRAIAN BASESCU!
Preşedintele PNL, Crin Antonescu a discutat în cadrul unei conferinţe de presă de sâmbătă despre priorităţile pentru 2013 şi suspendarea lui Traian Băsescu.
Crin Antonescu a anunţat că Partidul Naţional Liberal are drept prioritate pentru 2013 buna guvernare a României şi un proiect de reconstrucţie majoră economică, politică şi instituţională în societatea românească. Acesta a precizat, conform Agerpres, „Aşteptăm şi suntem pregătiţi să facem tot ceea ce ne revine în responsabilitate şi tot ce ne stă în puteri pentru ca România să fie guvernată altfel, să fie guvernată corect, să fie guvernată eficient. Aceasta este o aşteptare a întregii societăţi. Practic, proiectul pe care l-am numit ‘România puternică’ înseamnă un proiect de reconstrucţie majoră economică, politică, instituţională, comportamentală în societatea românească şi în viaţa politică românească”. Astfel, Liderul PNL speră ca proiectul de buget pe 2013 să dea şansa relansării economice a României şi a amintit de amplul proiect de reorganizare a statului.
În cadrul acestei conferinţe de presă de sâmbătă, liderul PNL a spus că “Nimeni nu a vorbit în PNL despre suspendarea preşedintelui de la momentul învestirii Guvernului”, adăugând râzând că “Suspendarea nu se poate face împotriva unui om care se dă cu sania, nimeni nu este absurd”. Potrivit mediafax, Crin Antonescu a afirmat în cadrul aceleiaşi conferinţe că în 2013 îşi doreşte o relaţie corectă cu instituţia prezidenţială.
Antonescu a menţionat că s-a vorbit despre suspendare în momentul de final al campaniei electorale, când preşedintele Băsescu “afirma răspicat” că nu îl va nominaliza pe Ponta premier chiar dacă USL câştigă alegerile. Traian Băsescu anunţase pe 23 decembrie, la Predeal, de pe snowmobil, că în ceea ce priveşte “grijile” noului an acestea nu mai sunt la el, ci la Guvern şi la majoritatea parlamentară, precizând că, dacă se uită la programul de guvernare al USL, va fi un an “formidabil”.
Etichete:PRESEDINTELE PNL CRIN ANTONESCU IN CONFERINTA DE PRESA DE SAMBATA DESPRE PRIORITATILE ANULUI 2013 SI SUSPENDAREA LUI TRAIAN BASESCU!
RETROSPECTIVA POLITICA A CADERII IN PARTE A REGIMULUI POLITIENESC BASESCIAN SI CARE A CULMINAT CU DEMITEREA LUI BASESCU SI CASTIGAREA TUTUROR ALEGERILOR DE USL!
Cel mai important an dupa 89 incoace, cel mai dens in evenimente politice cu efecte pe termen lung si schimbari profunde, a debutat cu proteste, a continuat cu schimbarea guvernului Boc, a urmat caderea cabinetului Ungureanu si instalarea guvernului Ponta. Doua evenimente au accelerat declansarea actiunii de demitere a presedintelui Traian Basescu: acuzatiile de plagiat aduse premierului Victor Ponta si condamnarea lui Adrian Nastase la inchisoare cu executare. Actiunile dinaintea si din timpul referendumului au ingrijorat Bruxelles-ul si Washingtonul, fiind puse in discutie, in premiera dupa mineriadele din anii 90, respectarea principiilor statului de drept si a valorilor democratice de catre guvernul de la Bucuresti.
Anul s-a incheiat cu victoria zdrobitoare a USL impotriva unei opozitii slabe, victorie prefigurata de alegerile locale din vara in urma carora PDL a pierdut pozitii importante. Tentativa de unificare a unor figuri din opozitie sub sigla ARD s-a dovedit un esec. Guvernul Ponta doi s-a nascut in urma unor negocieri dificile intre PSD si PNL, tensiunile fiind amplificate de intentia premierului de a include UDMR la guvernare.
HotNews.ro va prezinta o cronologie a celor mai importante fapte si evenimente care au rascolit societatea romaneasca pe durata anului 2012, insotita de scurte comentarii si explicatii.
9 ianuarie. 2012 incepe prost pentru seful statului. Traian Basescu intervine telefonic la Realitatea TV, intr-o emisiune al carei invitat era subsecretarul de stat in Ministerul Sanatatii, Raed Arafat. Acesta anuntase ca demisioneaza daca noua lege a sanatatii va fi votata, nemultumit ca proiectul prevedea infiintarea mai multor servicii de urgenta private. Arafat, care infiintase SMURD-ul, sustinea ca introducerea competitiei intre serviciile de urgenta inseamna desfiintarea SMURD. Traian Basescu il acuza ca are „viziuni stangiste” si ataca abrupt: „Daca nu gaseste intelegere si are alta parere decat propriul lui ministru, ori trebuie sa plece ministrul, ori secretarul de stat. Cine credeti ca pleaca? Ghici, ghicitoarea mea”.
14 ianuarie. Protestele pro-Arafat se transforma in Capitala in manifestatii violente. In seara de sambata se inregistreaza cele mai violente proteste de la mineriade incoace. Nu e limpede nici astazi cine a coordonat grupurile violente de suporteri, ultrasi si vandali de cartier. In mod evident, provocatorii n-au venit de capul lor la Universitate nici duminica, 15 ianuarie, cand s-a declansat bolovaniada, nici joi, 19 ianuarie, cand USL a organizat un miting de partid. Recuzita tot mai profesionista utilizata in Piata Universitatii nu mai pare deloc produsul spontan al cetatenilor nemultumiti. Mesajele, lozincile, scandarile suna suspect de profesionist elaborate. Manifestatiile continua pana pe 22 februarie, cand incep ninsori abundente si vremea se inrautateste. Intre timp presedintele retrage controversatul proiect de lege privind reforma in sanatate, dar asa cum observa agentiile de stiri straine „scanteia fusese aprinsa si focul a continuat sa arda”. Focul continua sa arda mai mult artificial, intretinut mai ales in studiourile Antenei 3, care transmite zilnic imagini cu micul grup de protestatari adunati seara de seara pe peluza Teatrului National, filmati in asa fel incat sa para o multime.
6 februarie. Premierul Emil Boc demisioneaza: „Am luat decizia de a depune mandatul Guvernului pentru a detensiona situatia politica si sociala din tara, dar si pentru a nu pierde ceea ce romanii au castigat: stabilitatea economica a tarii”. Este insa, cum se va dovedi mai incolo, o demisie tardiva. Potrivit unor intelegeri mai vechi, ea trebuia sa aiba loc undeva in 2011 pentru a lasa timp reorganizarii PDL, insa baronii locali „l-au razgandit” pe Emil Boc, iar acesta a amanat mereu momentul de teama ca va pierde si functia in partid.
1 mai. Dan Voiculescu lanseaza din nou teoria suspendarii presedintelui Traian Basescu intr-o emisiune la Antena 3, anuntand in premiera un calendar precis: „Daca Traian Basescu nu-si da demisia in 30 de zile, oricum va fi suspendat in 60 de zile”. Ca in spatele acestui scenariu a stat un plan bine gandit o dovedeste faptul ca presedintele Traian Basescu avea sa fie suspendat in Parlament pe data de 6 iulie, adica la 66 de zile de la ultimatumul lansat de Voiculescu.
7 mai. Guvernul Ponta depune juramantul. „Cel mai cinstit guvern”, cum il prezinta Ponta, are insa probleme in a-si gasi un ministru al educatiei potrivit. Prima nominalizare (Corina Dumitrescu) pica inainte de votul de investitura din cauza unor minciuni descoperite in CV, unde a sugerat in mod fals studii de drept la prestigioasa universitate americana Stanford, iar viitorul ministru, Ioan Mang, va demisiona dupa numai o saptamana din cauza unor acuzatii de plagiat. Mircea Diaconu este numit la cultura in ciuda problemelor sale de integritate si procesului pierdut cu ANI.
18 iunie. Revista Nature si cotidianul Frankfurter Allgemeine Zeitung publica aproape in paralel articole in care premierul Victor Ponta este acuzat de plagiat. Ponta este acuzat ca ar fi plagiat lucrarea sa de doctorat publicata in 2003. „Nature a vazut documente compilate de o sursa anonima („whistle-blower” in original – N.red.) care arata ca mai mult de jumatate din teza de 432 de pagini in limba romana a lui Ponta consta in texte duplicate”, se arata in articolul din Nature. Premierul se apara, punand totul pe seama lui Traian Basescu. Cu o zi inainte ca teza de doctorat a premierului sa fie analizata de CNATDCU (Consiliul National de Atestare a Titlurilor, Diplomelor si Certificatelor Universitare), ministrul interimar al educatiei, Liviu Pop, modifica componenta Consiliului si ii taie din atributii. Consiliul confirma plagiatul pe 29 iunie dar din lege disparusera cu o zi inainte articole care faceau posibila retragerea titlului de doctor premierului Victor Ponta.
Numerosi comentatori cred astazi ca scandalul plagiatului l-a determinat pe Victor Ponta sa sustina scenariul suspendarii presedintelui Traian Basescu, pe care initial nu l-a aprobat. Fragilizarea pozitiei sale l-a determinat sa mearga pe mana lui Dan Voiculescu si Crin Antonescu fara prea multe comentarii. In scurta vreme, a mai avut loc un eveniment care i-a coalizat pe toti politicienii cu probleme penale impotriva presedintelui Traian Basescu: condamnarea fostului premier, Adrian Nastase. Condamnarea la inchisoare cu executare a unui personaj considerat „simbolul coruptiei din Romania” a spart mitul intangibilitatii politicienilor, indiferent de rangul lor, a inlaturat prejudecata potrivit careia puternicii zilei nu pot ajunge dupa gratii, dar a si intensificat atacurile impotriva procurorilor si judecatorilor independenti. In acest context, acuzatia potrivit careia una din mizele declansarii referendumului de suspendare a fost preluarea controlului asupra justitiei pare intemeiata.
20 iunie. Tribunalul Bucuresti a aprobat cererea de intrare in insolventa a gigantului energetic Hidroelectrica, dupa ce statul – actionar majoritar – ceruse aceasta masura intr-o miscare ce a surprins atat partenerii internationali (FMI, Comisia Europeana), cat si bancile creditoare si partenerii comerciali. Administratorul judiciar, Remus Borza, a decis apoi denuntarea contractelor bilaterale cu „baietii destepti”, spunand ca astfel reduce pierderile companiei. Aceste contracte paguboase, initiate de ministrul Dan Ioan Popescu in guvernul Nastase si perpetuate de toate guvernele ulterioare, alimentau cu sume uriase conturile unor oameni de afaceri cu legaturi in lumea politica.
26 iunie. Nastase a fost transferat de la Spitalul Floreasca la spitalul Penitenciar Rahova. Pe data de 6 decembrie, procurorii DNA anunta trimiterea in judecata a inculpatului Serban Bradisteanu, medic sef sectie la Spitalul Clinic de Urgenta Floreasca Bucuresti, pentru infractiunea de favorizare a infractorului, in cazul Adrian Nastase. In rechizitoriu, procurorii mentioneaza ca „inculpatul si-a folosit prerogativele sale de medic specialist chirurgie cardio-vasculara si si-a asumat internarea lui Adrian Nastase in cadrul sectiei pe care o conducea desi diagnosticul medical nu impunea internarea in cadrul acestei sectii, iar primele interventii medicale au fost realizate de catre un alt medic dintr-o alta sectie.”
3 iulie. HotNews.ro publica in exclusivitate planul de suspendare al USL, care prevedea in esenta urmatoarele actiuni: modificarea legii de functionare a Curtii Constitutionale, inlocuirea presedintelui Senatului, pe atunci, Vasile Blaga, cu Crin Antonescu si inlocuirea Avocatului Poporului, care putea atacala Curtea Constitutionala ordonantele de urgenta ale Guvernului. Planul prezentat de HotNews.ro avea sa fie aplicat in aceeasi zi de USL. In seara zilei de 3 iulie, la capatul acestor schimbari fulgeratoare, presedintele Traian Basescu s-a adresat lui Victor Ponta, Crin Antonescu, Daniel Constantin, Gabriel Oprea si Kelemen Hunor cerandu-le, in mod repetat, sa „inceteze imediat actiunile impotriva institutiilor statului roman”. Apar si primele reactii externe de ingrijorare, exprimate de ambasadorul SUA la Bucuresti, Mark Gitenstein si de comisarul european pentru justitie, Viviane Reding.
4 iulie. USL prezinta cele sapte capete de acuzare care vor sta la baza actului de suspendare din Parlament. Analizand preambulul cererii si cele 7 capete de acuzare, Curtea Constitutionala nu a retinut la nici unul existenta unor „fapte grave”, insa a ezitat, in decizia comunicata pe data de 6 iulie, sa pronunte un aviz.
6 iulie. Cu cateva ore inainte de votul din Parlament, Comisia Europeana se declara „ingrijorata” in legatura cu situatia din Romania. Presedintele Comisiei, Jose Barroso, vorbeste in cursul diminetii cu premierul Victor Ponta. „A exprimat ingrijorarile Comisiei” cu privire la evenimentele din Romania, se arata intr-un comunicat. Aceasta este a doua reactie a Comisiei Europene si prima in care ia pozitie chiar presedintele Barroso.
9 iulie. Germania califica drept „inacceptabila” procedura de destituire a presedintelui roman Traian Basescu, apreciind ca au fost violate principiile statului de drept, relateaza AFP. „Demersurile guvernului roman al premierului (Victor) Ponta si procedura de destituire a presedintelui (Traian) Basescu sunt inacceptabile”, a declarat purtatorul de cuvant al guvernului, Steffen Seibert. Acesta precizeaza ulterior, intr-un comunicat, ca Angela Merkel i-a telefonat omologului sau roman si i-a „confirmat ingrijorarile guvernului” de la Berlin.
17 iulie. Incepe un adevarat desant diplomatic asupra Romaniei. Ministrul britanic de externe, William Hague, face o vizita fulger in Romania si se intalneste cu premierul Victor Ponta, pe aeroport, programandu-si special o escala la Bucuresti. Intr-un comunicat al ambasadei Marii Britanii se arata ca „oficialul britanic a subliniat necesitatea ca toti actorii politici sa respecte prevederile Constitutiei, institutiile statului si deciziile adoptate de instantele judecatoresti”.
3 august. Incepe o adevarata disputa in ce priveste curatarea listelor electorale. Cifra cetatenilor cu drept de vot anuntata de ministrul de interne Ioan Rus inainte de referendum a fost de 18.315.000 persoane cu drept de vot. Rus explica modul in care se va desfasura actualizarea listelor electorale: „Va fi un mini-recensamint, La nivelul satelor va fi mai simplu, la orase va fi mai complicat”. Mai devreme, intr-o videoconferinta, premierul Ponta le-a cerut tuturor primarilor sa trimita echipe pe teren pentru a elimina de pe liste decedatii, condamnatii ramasi fara drepturi electorale si cetatenii romani care si-au stabilit domiciliul ori resedinta in strainatate. Prima reactie oficiala a lui Traian Basescu: „Este fara precedent ca dupa ce ai vazut rezultatele sa incerci sa modifici cifrele dupa ce ai facut referendumul”. Presedintele Basescu il acuza public pe Ioan Rus ca „a dat dispozitie sa blocheze decizia CCR” prin transmiterea adresei in care MAI nu-si mai asuma corectitudinea listelor electorale
6 august. Ministrul de interne, Ioan Rus, demisioneaza si anunta ca ministrul administratiei, Victor Paul Dobre, demisioneaza la randul sau. „Din acel moment (solicitarea CCR referitoare la liste – n.r.) asupra mea si asupra MAI s-au exercitat nenumarate presiuni, discutii, aprecieri de catre politcienii romani, incepand cu Traian Basescu si terminand cu Crin Antonescu. Acest lucru este inacceptabil, eu sunt un politican corect si limitele demnitatii mele mi le stabilesc singur. Nu pot fi partas la nimic din ce inseamna nerespectarea legii in Romania”, afirma Rus.
6 august. Curtea Constitutionala clarifica ce a cerut exact Guvernului pentru a lua decizia finala in cazul referendumului: listele electorale valabile la data organizarii referendumului, si nu actualizarea acestor liste. Astfel, „mini-recensamantul” anuntat de Guvern nu mai are obiect. Vezi aici o cronologie amanuntita realizata de Hotnews.ro
10 august. Hotnews.ro publica stenograme dupa interceptarile din dosarul actualizarii listelor deschis de procurori: Ioan Rus catre Victor Paul Dobre: „Eu nu semnez niciun singur om in plus sau in minus! Si cu asta basta! Daca sunt care cred ca stiu ei mai bine ca noi si stiu ei sa numere asa, incat asa sa fie, n-am nicio impotriveala sa incurc pe cineva. Ca nu inteleg, ca asta e un gest politic important care… Bun, e important, dar eu chiar nu vreau sa-mi petrec batranetile in puscarie!”/ Un anume „Vlad” ii spune ministrului Victor Paul Dobre: „Sa fugim din acest grup infractional organizat! Pe bune!”.
12 august. Philip Gordon, emisar special al secrtarului de stat american, Hilary Clinton, face o vizita la Bucuresti. „Principalele ingrijorari ale Departamentului american de Stat sunt determinate de suspiciunea ca la referendum au avut loc fraude de amploare, de procesul de reactualizare a listelor electorale si de presiunile exercitate asupra Curtii Constitutionale”, declara Philip Gordon, asistentul secretarului de stat Hillary Clinton, intr-o intalnire cu cativa reprezentanti ai presei. Sosirea lui Gordon masoara gravitatea situatiei din tara. Emisarii speciali intervin atunci cand diplomatia clasica esueaza. Prezenta lor marcheaza in mod oficial o criza democratica profunda.
15 august. Presedintele interimar Crin Antonescu cere public Procurorului General Laura Codruta Kovesi, presedintelui CSM Alina Ghica si ministrului interimar al Justitiei Victor Ponta sa ofere, in decursul zilei de joi, explicatii publice in legatura cu natura anchetelor „in masa” pe care Parchetul General sau procurorii DNA le desfasoara intr-un mare numar de localitati din tara. Antonescu a comparat anchetele cu colectivizarile din anii 50. Solicitarile presedintelui interimar vin la doar doua zile dupa ce Philip Gordon, asistentul secretarului de stat Hillary Clinton, a afirmat ca exista indicii de frauda masiva la referendum care stranesc ingrijorari la Washington si care trebuie investigate.
21 august. Curtea Constitutionala (CCR) invalideaza, cu 6 voturi la 3, referendumul de demitere a presedintelui Traian Basescu. Liderii liberali califica decizia CC „antinationala”, „impotriva realitatii si a cifrelor”, iar de acum incolo „CC sa coabiteze cu Traian Basescu”, pentru ca USL nu poate face acest lucru.
6 septembrie. Procurorii DNA anunta inceperea urmaririi penale a presedintelui Consiliului Judetean Teleorman, Liviu Drangea, in dosarul referendumul, fiind acuzat, intre altele, ca a „constituit un sistem national de influenta pentru a determina autoritatile publice centrale, judetene si locale aflate sub controlul politic al formatiunii politice” sa influenteze rezultatul votului. Vezi detalii in comunicatul procurorilor.
noiembrie Campania pentru alegerile parlamentare este de fapt o prelungire a campaniei pentru referendum: anti-Basescu, portretizat ca dictator si sabotor al noii guvernari.Varful de lance al campaniei ramane Antena 3, care inregistreaza audiente record dar si cele mai numeroase derapaje de la minime reguli jurnalistice. Practic, dezbaterile se transforma in atacuri la persoana impotriva tuturor celor considerati „slujitorii lui Basescu” (incepand cu judecatorii de la Curtea Constitutionala si terminand cu procurorii DNA, sefii ANI si orice alte institutii independente). ARD face o campanie slaba, Vasile Blaga fiind acuzat de „blat” cu USL.
9 decembrie. USL castiga super-majoritatea in Parlament (peste 60%) iar ARD obtine mai putin decat scordul scos de PDL la alegerile locale. Vezi aici rezultatele finale. In ultima ora de vot, Traian Basescu a postat pe pagina de Facebook un filmulet in care chema etnicii maghiari la vot. La scurt timp dupa inchiderea urnelor, premierul Victor Ponta anunta deschiderea negocierilor cu UDMR pentru formarea unei majoritati constitutionala si pentru o eventuala cooptare la guvernare. Liberalii, Dan Voiculescu si Antena 3 critica virulent eventualitatea cooptarii UDMR la guvernare, vorbind despre „tradarea alegatorilor”.
14 decembrie. Presedintele Traian Basescu anunta, la finalul Consiliul European de Iarna de la Bruxelles, ca le-a inmanat liderilor europeni, printre care presedintele CE, Jose Manuel Barroso, presedintele PE, Martin Schulz, si presedintele Frantei, Francois Hollande, un document „in interesul Romaniei”. Seful statului nu a vrut sa spuna ce contine respectivul document.
17 decembrie. Documentul pe care Traian Basescu i l-a inmanat presedintelui Parlamentului European, Martin Schulz, in timpul summitului de iarna al UE, la Bruxelles, era „acordul de coabitare” intre Victor Ponta si seful statului, a declarat, pentru HotNews.ro, purtatorul de cuvant al lui Schultz, Armin Machmer.
Etichete:RETROSPECTIVA ANULUI POLITIC 2012 CARE A INSEMNAT CADEREA IN PARTE A REGIMULUI BASESCIAN SI CARE A CULMINAT CU DEMITEREA LUI BASESCU SI CASTIGAREA TUTUROR ALEGERILOR DE USL!
PRESEDINTELE CONSILIULUI EUROPEAN HERMAN VAN ROMPUY:PREMIERUL DAVID CAMERON SI MAREA BRITANIE PUNE IN PERICOL EXISTENTA U.E!
Tentativele premierului britanic David Cameron de a recupera din prerogativele tarii sale de la Uniunea Europeana ar putea conduce la dizolvarea blocului comunitar, a avertizat presedintele Consiliului european Herman Van Rompuy, scrie Mediafax.
Cameron, care se confrunta cu presiuni din partea „euroscepticilor” din partidul sau conservator, a declarat luna trecuta ca sustine apartenenta Marii Britanii la UE, dar ca vede „un nou acord” care sa includa o procedura de neparticipare in cazul unor probleme-cheie.
„Daca fiecare stat membru ar avea posibilitatea de a face o selectie in politicile actuale pentru a participa la cele pe care le prefera si a le respinge pe cele care ii plac mai putin, Uniunea in general si piata unica in particular s-ar dezintegra rapid”, a declarat Van Rompuy.
„Toate statele membre pot avea – si exprima – cereri speciale si nevoi, iar acestea sunt intotdeauna luate in considerare in deliberarile noastre”, a adaugat el.
Dar potrivit lui Van Rompuy, schimbarile in tratatele europene propuse de Cameron ar implica „proceduri lungi si greoaie”, care ar necesita unanimitatea celor 27 de membri.
Dar premierul britanic a evitat pana in prezent sa propuna clar un referendum privind mentinerea in UE, in pofida presiunilor
exercitate de partidul sau in favoarea unei pozitii clare pe aceasta tema.
Van Rompuy a declarat, de asemenea, pentru The Guardian ca pentru el, retragerea Marii Britanii din UE ar fi ca si cum „un prieten ar pleca in desert”.
Etichete:PRESEDINTELE CONSILIULUI EUROPEAN VAN ROMPUY:PREMIERUL DAVID CAMERON SI MAREA BRITANIE PUNE IN PERICOL EXISTENTA U.E!
„OMUL CU MAPA”LUI MONICA GHERGHESCU (MACOVEI)DE LA CSM ,VASILICA DANILET IL ATACA PE VICTOR PONTA!
Judecătorul CSM Cristi Dănileţ a declarat, într-o postare pe pagina personală de Facebook, că premierul Victor Ponta nu ar trebui să dea indicaţii pentru alegerea conducerii Consiliului Suprem al Magistraturii, potrivit realitatea.net.
“Înţeleg că premierul e interesat de alegerile pentru conducerea C.S.M şi dă indicaţii cine să fie ales şi cine nu pe data de 4 lanuarie. Ar fi bine pt dialogul inter-instituţional pe care ni-l dorim să accepte ca C.S.M e o instituţie independentă, că alegerile pt noua conducere e o chestiune strict internă şi că nu e admisibil ca vreun politician, cu atât mai mult unul cu funcţie de conducere importantă în stat, să dea sugestii sau ordine în această privinţă”, a scris Vasilică Dănileţ.
Premierul Victor Ponta a declarat, joi, la un post de televiziune, că ar fi bine să se termine cu rocadele gen Kovesi-Morar, la conducerea Parchetului General şi DNA, sau Ghica-Haineala, în fruntea CSM.
Afirmaţia a fost făcută în contextul în care în presă au apărut speculaţii pe tema faptului că la alegerile pentru conducerea CSM care vor avea loc pe 4 ianuarie judecatoarea Alina Ghica si procurorul Oana Schmidt-Haineală ar intenţiona să inverseze posturile pe care le ocupă în prezent, respectiv de preşedinte şi vicepreşedinte al CSM.
Etichete:"OMUL CU MAPA"LUI MONICA GHEGHESCU (MACOVEI), VASILICA DANILET DE LA CSM IL ATACA PE VICTOR PONTA
ROD STEWART & AMY BELLE – I DON’T WANT TO TALK ABOUT IT!
BRYAN ADAMS – HAVE YOU REALLY LOVED A WOMAN!
BON JOVI – ALWAYS!
GUN’S N’ ROSES – DON’T CRY!
HAINEALA & COMP. DE LA SECTIA DE PROCURORIDIN CADRUL CSM UN RASPUNS „PE LANGA LEGE”ADRESAT MINISTRULUI JUSTITIEI MONA PIVNICERU!
Secția pentru Procurori a CSM i-a transmis ministrului Justiției, Mona Pivniceru, un răspuns la acuzațiile ei din raportul comparativ al interviurilor candidaților pentru funcțiile de procuror general al României și procuror șef al DNA.
Secția i-a reamintit lui Pivniceru că procedura de selecție a viitoarei conduceri a Ministerului Public nu este prevăzută în nicio lege, iar raportul său comparativ nu contrabalansează credibil hotărârile Secției de avizare negativă a celor doi intervievați, Tiberiu Nițu și Ioan Irimie. Scandalul până acum mocnit dintre membrii CSM și Mona Pivniceru este la un pas să izbucnească.
În răspunsul CSM scrie că „În scrisoarea transmisă la 21.09.2012 de Secretarul General al Comisiei Europene s-a arătat, cu privire la această procedură, că „ trebuie să fie credibilă şi pe deplin transparentă pentru a-i convinge pe cei mai buni posibili candidaţi să se înscrie în competiţie”.
Comisia a precizat, printre altele, că procedura trebuie să fie publică şi să implice conducerile Ministerului Public şi Direcţiei Naţionale Anticorupţie, să se prevadă un timp rezonabil pentru întregul proces de selecţie şi să fie formalizată prin emiterea unui ordin minsterial, potrivit ziuanews.ro.
“Secţia pentru procurori a CSM a realizat interviul în baza unei metodologii unitar asumate de toţi membri Secţiei, pentru a verifica competenţele profesionale în raport şi de proiectele prezentate, precum şi de aspectele profilului candidatului propus, ţinând de abilităţile manageriale, rezistenţa la stres, capacitatea de adaptare rapidă, capacitatea de relaţionare şi comunicare şi celelalte criterii prevăzute în Hotărârea nr. 161/2011 a Secţiei pentru procurori. În toate celelalte situaţii care vizează selecţia magistraţilor, atât pentru funcţii de execuţie, cât şi pentru funcţii de conducere, procedurile sunt formalizate în cuprinsul unor regulamente, formă juridică ce este de natură a asigura atât publicitatea procedurii, prin publicare în Monitorul Oficial al României, cât şi posibilitatea verificării în justiţie a conformităţii cu legislaţia de nivel superior. Procedura interviului în faţa Secţiei pentru procurori este utilizată din anul 2006, obiectivitatea acesteia nefiind pusă la îndoială. Interviul desfăşurat în faţa Secţiei pentru procurori a fost public, fiind totodată transmis online. Considerăm că evaluarea propriei proceduri de către Ministerul Justiţiei, procedură de altfel neasumată normativ, nu contrabalansează într-o manieră credibilă motivarea hotărârilor Secţiei pentru procurori care reflectă măsura în care candidaţii au satisfăcut criteriile de exigenţă pentru funcţiile pentru care au fost propuşi. În acord cu poziţia constantă din ultimii ani a Consiliului Superior al Magistraturii, Secţia pentru procurori apreciază ca fiind imperativ necesară realizarea procedurii de numire în funcţiile de procuror general al Parchetului de pe lângă Înalta Curte de Casaţie şi Justiţie şi, respectiv, procuror şef al Direcţiei Naţionale Anticorupţie într-o modalitate simetrică cu cea prin care se realizează numirea preşedintelui, vicepreşedintelui şi preşedinţilor de secţii ai Înaltei Curţi de Casaţie şi Justiţie, respectiv propunerile pentru funcţiile anterior menţionate să fie iniţiate de Secţia pentru procurori a Consiliului Superior al Magistraturii”, precizează răspunsul CSM.
Ministrul Justiției, Mona Pivniceru, i-a atacat dur pe membrii Secției pentru Procurori a CSM pentru modul în care aceștia i-au intervievat pe candidații pentru funcțiile de procuror general al României și procuror șef al DNA, Tiberiu Nițu și Ioan Irimie.
Etichete:HAINEALA & COMP. DIN CADRUL CSM UN RASOUNS"PE LANGA LEGE"ADRESAT MINISTRULUI JUSTITIEI MONA PIVNICERU!
TRAIAN BASESCU NU VA GRATIA PE CEI 200 DE PUSCARIASI!
In pofida faptului că în actualul mandat președintele Traian Băsescu nu a aprobat nicio grațiere, peste 200 de dosare de graţiere aşteaptă pe masa șefului de stat să fie analizate, informează România TV.
Peste 200 de puşcăriaşi au depus dosare de graţiere, însă până acum preşedintele Traian Băsescu nu a aprobat niciunul.
Printre acestea se numără și dosarul fostului generalul Victor Athanasie Stănculescu, condamnat la 15 ani de închisoare pentru reprimarea revoluţiei de la Timişoara, cel al “teroristuuil” de la Jean Monnet, al fostului senator Vasile Duță, dar și dosarul celor trei condamnați în furtul armelor de la Ciorogârla. În schimb, dosarul de grațiere a fostului premier Adrian Năstase, condamnat la doi ani de închisoare în dosarul Trofeul Calităţii nu se află pe masa președintelui Traian Băsescu. Năstase chiar a declarat că nu vrea să fie graţiat de preşedintele Băsescu, despre care spune că ar fi orchestrat condamnarea sa.
Ultima graţiere aprobată de Băsescu a fost în 2007, când o femeie de 69 de ani a fost scutită de executarea pedepsei.
Conform Constituţiei, preşedintele poate oferi graţierea individuală, însă graţierea iartă doar executarea pedepsei date de instanţa penală, fără a înlătura nici fapta, nici caracterul penal şi nici hotărârea care sancţionează fapta penală.
Conform Legii 546/2002, “graţierea este măsura de clemenţă ce constă în înlăturarea, în total sau în parte, a executării pedepsei aplicate de instanţă ori în comutarea acesteia în una mai uşoară”.
În vederea exercitării prerogativei de graţiere, preşedintele României “poate solicita, atunci când socoteşte necesar”, avize consultative de la Ministerul Justiţiei, care este obligat să le înainteze în termen de 30 de zile de la data solicitării.
Totodată, atunci când consideră necesar, şeful statului poate solicita informaţii organelor administraţiei publice locale, conducătorului locului de detenţie, organelor judecătoreşti şi ale parchetelor, organelor de poliţie şi altor instituţii publice, precum şi comandantului unităţii, pentru condamnaţii militari.
Etichete:TRAIAN BASESCU NU VA GRATIA PE CEI 200 DE PUSCARIASI!
CNA SI-A ALES PRESEDINTELE IN PERSOANA LAUREI GEORGESCU!
Membrii Consiliului Național al Audiovizualului (CNA) și-au ales astăzi, într-o ședință cu ușile închise, prin vot secret, noua conducere: pentru funcția de președinte a fost desemnată Laura Georgescu, propusă în Consiliu de Guvern și validată de Parlamentul României ca membru al CNA pe 30 octombrie, iar funcția de vicepreședinte îi revine fostului președinte, Răsvan Popescu.
La şedinţa CNA au participat zece dintre membrii consiliului: Răsvan Popescu, Lorand Turos, Viorel-Vasile Buda, Florin Gabrea, Laura Corina Georgescu, Maria Monica Gubernat, Cristina Trepcea, Mihai Mălaimare, Narcisa Iorga şi Valentin – Alexandru Jucan. Cel de-al unsprezecelea membru, Christian Mititelu, ar fi participat la şedinţă CNA în sistem de videoconferinţă, acesta aflându-se la Londra.
Dacă decizia membrilor Consiliului va fi validată în plenul Parlamentului, Laura Georgescu va fi prima femeie președinte al CNA. De la înființarea Consiliului, în 1992, instituția a fost consudă de Titus Raveica, Sorin Moldovan, Șerban Madgearu, Ralu Filip și Răsvan Popescu.
Numită membru titular în CNA, pentru un mandat de şase ani, de plenul reunit al Parlamentului, pe 30 octombrie, Laura Georgescu a fost propusă de Guvern.
La audierea în şedinţa comună a Comisiilor de Cultură din Parlament, pe 23 octombrie, Laura Georgescu a spus că, din 1992 până în 2003, a pus, alături de Felicia Meleşcanu, bazele TVR Internaţional, precizând, totodată, că a colaborat cu Florin Călinescu la emisiunea “Chestiunea zilei”. “Din 2003, am trecut de cealaltă parte a baricadei, am intrat pe comunicare şi relaţii mass-media în administraţia publică centrală şi, timp de zece ani, la Guvernul României, am făcut comunicare cu Oficiul European de Luptă Antifraudă de la Bruxelles, am realizat foarte multe transmisiuni în direct pe Comunicare, pe Fonduri Europene”, a spus atunci Laura Georgescu, precizând totodată că speră să poată aduce un punct de echilibru în CNA.
Cele 6 noi mandate din componența Consiliului au fost validate cu scandal, deputații PDL contestând decizia Legislativului printr-o sesizare la Curtea Constituțională a României pe motiv că lista de candidați nu a fost discutată de grupurile parlamentare, iar propunerea democrat-liberalilor, Ioan Onisei, nu a fost validată de Comisiile de Cultură ale celor două Camere. În 20 decembrie, magistraţii Curţii Constituţionale a României au decis, cu majoritate de voturi, că numirea celor 6 membri ai CNA prin Hotărârea Parlamentului din 30 octombrie este constituţională, respingând astfel sesizarea deputaţilor PDL.
Etichete:CNA SI-A ALES PRESEDINTELE IN PERSOANA LAUREI GEORGESCU!
SASE MINERI DISPARUTI INTR-O MINA DIN MARAMURES.CINCI SUNT DECEDATI!
Autorităţile locale din Maramureş au fost alertate vineri seara la numărul de urgenţă 112 că şase persoane care au intrat să recupereze fier vechi într-o galerie de mină din Valea Borcutului, situată în apropierea municipiului Baia Mare, nu au mai revenit la suprafaţă de aproape 24 de ore.
Purtătorul de cuvânt al Comitetului Judeţean pentru Situaţii de Urgenţă Maramureş, Dan Bucă, a declarat pentru AGEPRES că din primele informaţii rezultă că trei persoane ar fi intrat joi în galeria minei, iar alte trei persoane ar fi intrat în mină în cursul zilei de vineri. „Din datele noastre reiese că şase persoane au intrat în galeria minei din Valea Borcutului. Am solicitat intervenţia echipelor de salvatori mineri pentru căutarea persoanelor dispărute” a spus Dan Bucă. Acesta a precizat că deocamdată nu se ştie care este starea celor şase persoane aflate în galeria minei.
Echipajele al SMURD, Ambulanţei Baia Mare şi membri din Comitetul Judeţean pentru Situaţii de Urgenţă Maramureş se află în apropierea locului unde au dispărut cele şase persoane.
Accesul spre galeria de mină e dificil din cauza condiţiilor atmosferice de iarnă şi a drumului greu accesibil din zona de munte.
Etichete:SASE MINERI DISPARUTI INTR-O MINA DIN MARAMURES.CINCI SUNT DECEDATI!
EVRIKA! RADU STROE A DECLARAT LA VORBE GRELE,CA CINE VA RUPE USL VA CLACA POLITIC!
Radu Stroe: Cine va rupe această USL va claca politic definitiv!
Invitat în ediţia de vineri seară a emisiunii „Vorbe grele” de la Antena 3. ministrul Afacerilor Interne Radu Stroe a vorbitdespre, printre altele, de acordul de coabitare semnat de Traian Băsescu şi de Victor Ponta. Stroe a afirmat că, deşi “nu s-a simţit confortabil”, “nu avem toate elementele pentru a face o pronunţare sentenţioasă”.La insistenţele jurnalistului, Stroe a recunoscut că “mai sunt şi greşeli pe lumea asta, dar au un scop nobil”.
Întrebat dacă faptul că preşedintele l-a numit pe Victor Ponta în funcţia de premier înseamnă “o lipsă de reacţie din partea lui Traian Băsescu”, Stroe a declarat că “la un asemenea vot, Traian Băsescu cred că nu avea altă soluţie. Însă dacă va mai avea reacţie sau nu, după cum ştiu eu, sigur că va mai avea reacţie”. “Nu ar fi el, dacă nu ar fi aşa”, a continuat ministrul de Interne.
De asemenea, Radu Stroe a discutat şi despre coabitarea dintre PSD şi PNL, arătând că este o “relaţie de prietenie foarte serioasă, pe baze de principii extrem de importante care au stat la baza construirii USL.
Această construcţie – niciodată nu poţi fi sigur ce se întâmplă în viaţă la un moment dat – nu are niciun motiv să deraieze”.
Pe de altă parte, Stroe a arătat că, în cazul în care Uniunea Social Liberală nu va dura, oricine va fi responsabil de “ruperea alianţei” “va claca politic definitiv”. “Cine va rupe această alianţă, va claca politic definitiv. Nu cred că se va face vreodată. Dar trebuie să fim realişti. Când un partid de stânga – cu care noi ne războim de peste 20 de ani – cu unul de dreapta reuşesc să realizeze rezultate formidabile în alegerile locale, acest fapt demonstrează că este posibilă coabitarea între PNL şi PSD”.
Etichete:EVRIKA!RAU STROE A DECLARAT LA VORBE GRELE CA CINE VA RUOPE USL VA CLACA POLITIC!
CONSPIRATIA POLITICA DE ELIMINARE A DEPUTATULUI ION STAN!
De ce trebuia eliminat Ion Stan?
„Am activat 10 ani ca ofiter SRI, interval in care m-am adresat in mai multe randuri comisiei parlamentare ce ar trebui sa exercite controlul democratic asupra SRI. Niciodata, in acest interval, comisia parlamentara nu a exercitat un control real asupra SRI, din mai multe motive.
Daca cineva va analiza componenta acestei comisii, de-a lungul timpului, va vedea ca acolo sunt selectati, de regula, parlamentari semi-imbecili, care nu pricep o iota din asa-zisele informari prezentate de SRI, care sunt usor de pus in dependenta, de santajat, de manipulat, oameni mici care sa nu incurce in niciun fel „marea” misiune a SRI.
In timp, la comisia parlamentara au ajuns sute de sesizari din partea unor ofiteri, care devoalau fapte grave de coruptie din interior, atrocitati de neimaginat intr-un stat democratic. Multe dintre ele nu s-au prescris, fiind de competenta Parchetului General. (Unii dintre generalii incriminati de mine, la un moment dat, au fost condamnati intre timp de Inalta Curte de Casatie si Justitie, la inchisoare cu suspendare).
Domnul Ion Stan a fost singurul parlamentar care a pus, continuu si coerent, intrebari SRI-ului in legatura cu aceste cazuri. Domnul Ion Stan a fost singurul parlamentar interesat de actualizarea pachetului de legi privind securitatea nationala a Romaniei. Suntem, se pare, singura tara din Uniunea Europeana in care comunitatea serviciilor de informatii se ghideaza dupa niste legi din 1992!
Domnul Ion Stan a fost singurul parlamentar care a incercat sa initieze o lege prin care sa responsabilizeze beneficiarii legali ai SRI-ului fata de informarile primite. In afara de faptul ca ministrii, prefectii, presedintii de Consilii Judetene si ceilalti beneficiari nu dispun masuri de inlaturare a disfunctiilor cuprinse in rapoartele SRI, de restabilire a legalitatii, ei cel mai adesea le deconspira in beneficiul unor grupuri de interese, motiv pentru care SRI-ul ajunge sa bage in rapoartele catre ei doar apa de ploaie. Si-atunci, daca SRI-ul nu lucreaza pentru decidenti, pentru cine lucreaza? Pentru generalii (de 15 ani si-un pic) care conduc acest serviciu? Ion Stan a vrut sa stabileasca un termen legal in care toti acesti beneficiari raspund SRI-ului in legatura cu aspectele cu care au fost informati, si pedepse drastice pentru cei care deconspira.
Odata cu acest circ in care Ion Stan a fost distribuit in rolul principal, in Romania pica unul dintre ultimii stalpi ai statului de drept si este eliminata singura reduta care mentinea SRI-ul in niste aparente de legalitate.
Intr-o tara in care mii de oameni de afaceri cotizeaza in campania electorala catre mii de candidati, doar Ion Stan este pedepsit si semi-interzis in viata publica. Alaturi de Ion Stan, m-as apuca oricand sa facem de la inceput Romania sanatoasa si durabila.
P.S.: N-am vazut niciun “analist militar” subliniind legatura de cauzalitate, nu doar succesiunea cronologica, dintre scandalurile in care a fost implicat SRI-ul in ultimul timp si recenta cavalcada de asa-zise acte de terorism contracarate de SRI. In general, dupa fiecare incident din care SRI-ul iese sifonat in planul imaginii, se gasesc doi–trei studenti straini, pe jumatate morti de foame si vai’ mama lor, care sunt arestati exact inainte sa deschida, frateste, o conserva de peste”.
Narcis Daju, http://www.gorjnews.ro
Etichete:CONSPIRATIA POLITICA DE ELIMINARE A DEPUTATULUI ION STAN!

References: CCR 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM